แบบ 56-1

สารบัญ

หัวข้อ ชื่อ File เรื่อง หน้า

  ส่วนที่ 1 PAFTB ข้อมูลสรุป 1

  ส่วนที่ 2 PAFTC บริษัทที่ออกหลักทรัพย์ 2-3

  1. PAFTD ปัจจัยความเสี่ยง 4-6

  2. PAFTE ลักษณะการประกอบธุรกิจ 7-16

  3. PAFTF การประกอบธุรกิจของแต่ละสายผลิตภัณฑ์ 17-31

  4. PAFTG การวิจัยและพัฒนา 32

  5. PAFTH ทรัพย์สินที่ใช้ในการประกอบธุรกิจ 33-36

  6. PAFTI โครงการในอนาคต 37-38

  7. PAFTJ ข้อพิพาททางกฎหมาย 39

  8. PAFTK โครงสร้างเงินทุน 40-42

  9. PAFTL การจัดการ 43-61

  10. PAFTM การควบคุมภายใน 62-63

  11. PAFTN รายการระหว่างกัน 64-71

  12. PAFTO ฐานะการเงินและผลการดำเนินงาน 72-86

  13. PAFTP ข้อมูลอื่นที่เกี่ยวข้อง 87-123

  ส่วนที่ 3 PAFTQ การรับรองความถูกต้องของข้อมูล 124-127

เอกสารแนบ 1 PAFTR รายละเอียดเกี่ยวกับกรรมการและผู้บริหาร 128-132

เอกสารแนบ 2 PAFTS รายละเอียดเกี่ยวกับผู้บริหารและผู้มีอำนาจควบคุมบริษัท 133

เอกสารแนบ 3 PAFTT รายละเอียดเกี่ยวกับกรรมการของบริษัทย่อย 134-135

สารจากประธานกรรมการ

เศรษฐกิจไทยในปี 2547 ขยายตัวร้อยละ 6.1 ชะลอลงจากร้อยละ 6.9 ในปี 2546
ทั้งนี้เป็นผลมาจากการชะลอของอุปสงค์ภายในประเทศ
ทั้งการอุปโภคบริโภคและการลงทุนภาคเอกชนเป็นสำคัญ ขณะที่อุปสงค์ต่างประเทศยังอยู่ในเกณฑ์ดี
ส่งผลให้มูลค่าการส่งออกสูงโดยแรงขับเคลื่อนหลักของเศรษฐกิจในปี 2547
มาจากการอุปโภคบริโภคภาคเอกชน และการลงทุนภาคเอกชน

สภาพคล่องในระบบสถาบันการเงินยังคงอยู่ในระดับสูง
ทำให้อัตราดอกเบี้ยเงินฝากและเงินกู้ไม่เปลี่ยนแปลงจากปีก่อน เงินบาทโน้มแข็งขึ้นในปี 2547
โดยทั้งปีเฉลี่ยอยู่ที่ 40.28 บาทต่อดอลล่าร์สหรัฐฯ หรือแข็งค่าขึ้นร้อยละ 3.0 จากค่าเฉลี่ยปี 2546
ค่าเงินบาทโดยรวมยังคงปรับตัวแข็งขึ้นจากปัจจัยการปรับตัวตามค่าเงินในภูมิภาค
เนื่องจากความรู้สึกของค่าเงินสหรัฐฯที่เปราะบางจากความกังวลเกี่ยวกับปัญหาการขาดดุลบัญชีเดินสะพัด
และการขาดดุลการค้าของสหรัฐฯ และข่าวลือการปรับค่าเงินหยวนของจีน

ตลาดส่งออกรองเท้าและชิ้นส่วนของไทยปี 2547 เทียบกับปีก่อน มีมูลค่าการส่งออกลดลงจาก
33,217 เหลือ 30,645 ล้านบาท หรือลดลงร้อยละ 7.7 ส่วนมูลค่าเงินเหรียญสหรัฐฯลดลงร้อยละ
4.1 สัดส่วนรองเท้ากีฬา รองเท้าหนังและรองเท้าแตะที่ส่งออกคิดเป็นร้อยละ 55, 25 และ 12
ตามลำดับ ผลิตภัณฑ์ที่ลดลงคือรองเท้ากีฬา -6.9% และรองเท้าอื่นๆ -24.3%
ผลิตภัณฑ์ที่เพิ่มขึ้นคือรองเท้าหนัง 4.4% รองเท้าแตะ 6.7% และส่วนประกอบรองเท้า 2.1%

ในปี 2547 กลุ่มผู้ผลิตและส่งออกรองเท้าของบริษัทฯ มีมูลค่าส่งออก 161 ล้านเหรียญสหรัฐฯ
ลดลงจากปีก่อนร้อยละ 6.4 โดยกลุ่มบริษัทฯ มีสัดส่วนการส่งออกรองเท้ากีฬาคิดเป็นร้อยละ 38.2
ของมูลค่าการส่งออกรองเท้ากีฬาของไทย ตลาดส่งออกรองเท้ากีฬาที่สำคัญและอัตราการขยายตัว
คือสหรัฐอเมริกา -17.2% สหภาพยุโรป 4.6% และอาเซียน 11.5%

กลุ่มแพนอยู่ในอุตสาหกรรมรองเท้ากีฬา
มีประสบการณ์ด้านการผลิตรองเท้าสูงและดำเนินธุรกิจนี้มาเป็นเวลานานกว่า 25
ปีแล้วที่สามารถรักษาสถานะอยู่ได้ คู่แข่งขันในประเทศมีจำนวนไม่มากรายนัก
เนื่องจากการลงทุนธุรกิจรองเท้ากีฬาค่อนข้างสูง มีความสลับซับซ้อน การออกแบบและการผลิต
ผู้ผลิตและผู้ส่งออกรองเท้าของหลายประเทศยังคงใช้ กลยุทธ์การแข่งขันด้านราคา
อีกทั้งรูปแบบรองเท้าที่ส่งออกไม่แตกต่างจากคู่แข่ง เช่น จีน เวียดนามและอินโดนีเซียมากนัก
ขณะที่ต้นทุนค่าจ้างแรงงานไทยอยู่ในระดับสูงกว่า เงินบาทที่แข็งค่าขึ้นตั้งแต่ไตรมาส 4 ของปี 2547
ทำให้ความสามารถในการแข่งขันด้านราคาลดลง เมื่อเทียบกับจีน
ซึ่งค่าเงินหยวนมีแนวโน้มอ่อนตัวลงตามค่าเงินดอลล่าร์สหรัฐฯที่ผูกติดไว้

ผลการดำเนินงานในปี 2547 บริษัทฯ มีกำไรจากการดำเนินงาน 381 ล้านบาท มีกำไรสุทธิ 282
ล้านบาทคิดเป็นกำไรต่อหุ้น 0.70 บาท ในโอกาสนี้ บริษัทฯขอขอบคุณผู้ถือหุ้น ลูกค้า สถาบันต่างๆ
รวมทั้งพนักงานของบริษัทฯ ทุกท่านที่ได้ให้การสนับสนุนและร่วมมือด้วยดีตลอดมา

พล.อ.

(เชิญชัย พินิจสุทธาโภชน์)

ประธานกรรมการบริษัท แพนเอเซียฟุตแวร์ จำกัด (มหาชน)